জাল সিম কাণ্ডে পুলিশের জালে ১১

নদিয়া: জাল সিম কাণ্ডে (Fake Sim Card) পুলিশের জালে ১১। নথি জাল করে একাধিক সিম কার্ড ইস্যু করার অভিযোগ। সোমবার রানাঘাট পুলিশ (Ranaghat Police) ৭ টি থানা এলাকা থেকে জাল সিম কার্ড কাণ্ডে ১১ জনকে গ্রেফতার করেছে। এদিন ধৃতদের আদালতে তোলে পুলিশ। অভিযান আরও চলবে খবর পুলিশ সূত্রে।

রবিবার রাতে বিশেষ অভিযান চালিয়ে রানাঘাট পুলিশ। জাল সিমকার্ড কাণ্ডে বিভিন্ন থানা থেকে মোট ১১ জনকে গ্রেফতার করেছে। কল্যাণী থানা থেকে ৩ জন, হরিণঘাটা থানা থেকে ৩ জন,চাকদহ থানা থেকে ১ জন, রানাঘাট থানা থেকে ১ জন, তাহেরপুর থানা থেকে ১ জন, শান্তিপুর থানা থেকে ১ জন, ধানতলা থানা থেকে ১ জনকে গ্রেফতার করে আদালতে তোলে পুলিশ। পুলিশ সূত্রে খবর ধৃত সকলেই মোবাইলের দোকানে গ্রাহকদের কাছ থেকে ডকুমেন্ট নিয়ে বিভিন্ন জাল সিম কার্ড তৈরি করে ব্যবসা চালাত। পুলিশের কাছে অভিযোগ আসে এবং তারপরেই রানাঘাট পুলিশ জেলা জুড়ে রীতিমতো তদন্ত নামে পুলিশ সেরকমই রানাঘাট পুলিশ জেলার ৭ টি থানা এলাকার বিভিন্ন জায়গায় অভিযান চালিয়ে মোট ১১ জন ব্যক্তিকে গ্রেফতার করে।

আরও পড়ুন: শিবরাত্রিতে ব্লু লাইনে চলবে কম মেট্রো

জাল সিম কার্ডের (Sim Card) বিরুদ্ধে এরকম অভিযান আরো চলবে বলেই পুলিশ সূত্রে খবর। মালদায় কৃষ্ণেন্দু নারায়ণ চৌধুরীকে ফোনে হুমকি দেওয়ার ঘটনায় যে সিম কার্ড ব্যবহার করে এই কাণ্ড ঘটানো হয়েছিল। সেই সিম কার্ড ব্যবসায়ীকেও ইতিমধ্যে গ্রেফতার করেছে পুলিশ।

অন্য খবর দেখুন